Na temelju članka 2. stavka 2. Zaključka o osnivanju i imenovanju Povjerenstva za dodjelu potpora obrazovanju doktorandima, (KLASA: 550-01/23-01/248, URBROJ: 251-01-12-23-2 od 18. svibnja 2023.) Povjerenstvo za dodjelu potpora obrazovanju doktorandima raspisuje,

|  |
| --- |
| **JAVNI POZIV** **ZA DODJELU POTPORA OBRAZOVANJU DOKTORANDIMA ZA 2023.** |

|  |
| --- |
| 1. **PREDMET I TRAJANJE JAVNOG POZIVA** |

Predmet Javnog poziva je dodjela potpora obrazovanju doktorandima Sveučilišta u Zagrebu.

Javni poziv je otvoren do 31. prosinca 2023. godine ili do iskorištenja sredstava.

Sufinancirat će se sljedeće aktivnosti doktorandima Sveučilišta u Zagrebu:

1. sudjelovanje na znanstvenim konferencijama, znanstvenim tečajevima, radionicama, skupovima/izložbama i drugim oblicima usavršavanja s međunarodnim referencama u svrhu podizanja osposobljenosti doktorskih studenata za znanstveni rad uz uvjet prihvaćenog izlaganja/umjetničkog rada i suglasnost mentora, studijskog savjetnika ili voditelja smjera ili uz preporuku mentora s obrazloženjem zašto je sudjelovanje na određenom događaju od posebne važnosti za doktoranda; (Potpora obrazovanju 1.)
2. sudjelovanje u studijskim posjetima uz preporuku mentora s obrazloženjem zašto je sudjelovanje na određenom događaju od posebne važnosti za doktoranda; (Potpora obrazovanju 2.)
3. provođenja manjih terenskih istraživanja i obrade podataka za potrebe doktorskog rada, uz uvjet predočenja plana terenskog istraživanja i analize te suglasnost mentora, studijskog savjetnika ili voditelja smjera, kao i kopije potpisanog i ovjerenog Dr.Sc.-1 obrasca; (Potpora obrazovanju 3.)
4. priprema materijala za obranu doktorskog rada, uz predočenje potvrde matičnog fakulteta o tome da je doktorski rad upućen na čitanje imenovanom povjerenstvu (Potpora obrazovanju 4.)

|  |
| --- |
| 1. **TKO SE MOŽE PRIJAVITI NA JAVNI POZIV** |

Na Javni poziv mogu se prijaviti svi studenti upisani na poslijediplomske doktorske studije Sveučilišta u Zagrebu, koji moraju ispunjavati sljedeće uvjete:

1. da su upisani na doktorski studij na Sveučilištu u Zagrebu
2. da su državljani Republike Hrvatske
3. da ne koristi stipendiju financiranu od strane Grada Zagreba

|  |
| --- |
| 1. **VISINA IZNOSA POTPORE OBRAZOVANJU** |

Visina iznosa potpore obrazovanju:

1. Za sudjelovanje na znanstvenim konferencijama, znanstvenim tečajevima, radionicama, skupovima/izložbama i drugim oblicima usavršavanja u iznosu do 664,00 eura/5.000,00 kuna

2. Za sudjelovanje u studijskim posjetama u iznosu do 664,00 eura/5.000,00 kuna

3. Za provođenje manjih terenskih istraživanja i obrade podataka za potrebe doktorskog rada u iznosu do 930,00 eura/7.000,00 kuna

4. Za potrebe pripreme materijala za obranu doktorskog rada u iznosu do 400,00 eura/3.000,00 kuna

|  |
| --- |
| 1. **PRIJAVA I DOKUMENTACIJA KOJU PODNOSITELJ PRIJAVE MORA PRILOŽITI UZ PRIJAVU** |

Prijava na Javni poziv podnosi se na obrascu A - Zahtjev koji je sastavni dio ovoga poziva.

Uz prijavu mora biti priložena sljedeća dokumentacija:

1. Ispunjen i potpisan obrazac A,

2. Presliku domovnice ili osobne iskaznice *(obavezno za sve potpore obrazovanju),*

3. Potvrdu obrazovne ustanove o upisu na poslijediplomski doktorski studij  *(obavezno za sve potpore obrazovanju),*

4. Kratak životopis prijavitelja  *(obavezno za sve potpore obrazovanju),*

*5.* Ispunjen zahtjev prijave za potpore obrazovanju za koju se prijavitelj prijavljuje (Obrazac A)

6. Potvrda ili drugi dokaz da je izlaganje/umjetnički rad na znanstvenoj konferenciji, znanstvenim tečajevima, radionicama, skupovima/izložbama ili drugim tipovima stručnih usavršavanja prihvaćeno (*Potpora obrazovanju 1*.),,

7. Preporuka mentora s obrazloženjem zašto je sudjelovanje na određenom događaju od posebne važnosti za prijavitelja (*Potpora obrazovanju 1*. - u slučaju kada ne postoji potvrda pod brojem 6.; *Potpora obrazovanju 2.*),

8. Potvrda ili neki drugi dokaz kojima se potvrđuje da će prijavitelj sudjelovati u studijskom putovanje na navedenoj instituciji (*Potpora obrazovanju 2.*),

9. Plan terenskog istraživanja *(Potpora obrazovanju 3.),*

10. Suglasnost mentora za provedbu terenskog istraživanja *(Potpora obrazovanju 3.),*

11. Kopija potpisanog i ovjerenog Dr.Sc.-1 obrasca (*Potpora obrazovanju 3.*),

12. Potvrda matičnog fakulteta da je doktorski rad prijavitelja upućen na čitanje imenovanom povjerenstvu (*Potpora obrazovanju 4.*)

|  |
| --- |
| **5. NAČIN I ROK PRIJAVE** |

Prijavu na Javni poziv treba dostaviti s naznakom na adresu:

GRAD ZAGREB

GRADSKI URED ZA SOCIJALNU ZAŠTITU, ZDRAVSTVO, BRANITELJE I OSOBE S INVALIDITETOM

„Za Povjerenstvo za dodjelu potpora obrazovanju doktorandima“

10 000 Zagreb

Trg Stjepana Radića 1

Prijave na Javni poziv treba dostaviti u zatvorenoj omotnici preporučeno poštom na navedenu adresu ili osobno u Pisarnicu gradske uprave na adresi Trg Stjepana Radića 1.

Obrazac za prijavu na Javni poziv dostupan je na internetskoj stranici Grada Zagreba [www.zagreb.hr](http://www.zagreb.hr).

Ovaj poziv je objavljen 26. lipnja 2023. na internetskoj stranici Grada Zagreba www.zagreb.hr.

|  |
| --- |
| **6. KRITERIJI ZA PROCJENJIVANJE PRIJAVA** |

Prijave na Javni poziv procjenjuje Povjerenstvo za dodjelu potpora obrazovanju doktorandima prema sljedećim kriterijima (*minimalno je potrebno zadovoljavati barem jedan kriterij*):

* značaj prijavljenih aktivnosti za znanstveni napredak doktoranda;
* opravdanost i usklađenost troškova s opisanim potrebama za financijskom podrškom;
* značaj prijavljenih aktivnosti za doprinos znanosti;
* značaj prijavljenih aktivnosti za lokalnu zajednicu;
* doprinos razvoju civilnog društva i promjenama u društvu u području svog djelovanja.

|  |
| --- |
| 1. **NEODOBRAVANJE POTPORE OBRAZOVANJU** |

Podnositelji prijava koje su nepotpune, ne ispunjavaju uvjete i nisu podnesene na propisani način bit će obaviješteni o neispunjavanju propisanih uvjeta Javnog poziva.

Ako članovi Povjerenstva procjene da nije zadovoljen nijedan kriteriji iz točke 6. Javnog poziva, smatrat će se da podnositelj prijave ne ispunjava uvjete.

|  |
| --- |
| 1. **OBJAVA REZULTATA JAVNOG POZIVA** |

Na temelju prijedloga Povjerenstva za dodjelu potpora obrazovanju doktorandima, gradonačelnik Grada Zagreba utvrđuje liste doktoranda kojima je odobrena potpora obrazovanju. Liste će biti objavljene na internetskoj stranici Grada Zagreba [www.zagreb.hr](http://www.zagreb.hr).

|  |
| --- |
| 1. **KORIŠTENJE POTPORE OBRAZOVANJU** |

Na temelju objavljene liste doktoranada kojima su odobrene potpore obrazovanju doktorandima, sklapa se ugovor kojim će se utvrditi međusobna prava i obveze.

|  |
| --- |
| 1. **ZAŠTITA OSOBNIH PODATAKA** |

Osobe koje se prijave na javni poziv  svojim potpisom na prijavi potvrđuju da su upoznate s odredbama koje reguliraju provedbu javnog poziva i donošenje odluke o dodjeli obrazovne potpore. Podnositelji prijave svojim potpisom daju suglasnost da voditelj obrade osobnih podataka prikupi, obradi, koristi i objavi podatke iz prijave na Javni pozivu u skladu sa odredbama Odluke o proglašenju Zakona o provedbi Opće uredbe o zaštiti podataka (Narodne novine, br. 42/18) i Uredbe (EU) 2016/679 Europskog parlamenta i Vijeća o zaštiti pojedinaca u vezi s obradom osobnih podataka i slobodnog kretanja takvih podataka, a u svrhu provođenja procedure Javnog poziva i izvršenja ugovora za dodjelu potpore za obrazovanje doktorandima.

Sukladno članku 43. Zakona o ravnopravnosti spolova (Narodne novine , br. 82/08 i  69/17)  riječi i pojmovni sklopovi koji su upotrebljavani u tekstu Javnog poziva za dodjelu potpora obrazovanju za doktorande koji imaju rodno značenje odnose se jednako na muški i ženski rod.